Matovič, Igor, poslanec NR SR (2018-02-09):
Kolegovia, kolegyne, pán minister, dovoľte mi jednou, začať jednou definíciou, ale neurazte sa, je to naozaj definícia, je to politologický alebo teda politický pojem z politického žargónu. Vysvetlím, prečo ho spomínam a chcel by som vás vyvarovať, aby ste sa niečím takým stali. Ide o definíciu pojmu „užitočný idiot“. Definícia hovorí, že je to pojem politického žargónu používaný pre ľudí, ktorí sú cynicky využívaní politikmi na šírenie propagandy, o ktorej účele nemajú ani šajnu. Čiže ešte raz, užitočný idiot, keď o niekom poviete, to neznamená, že mu poviete, že má nižšie IQ, ale že ho zneužíva de facto nejaký politik, a ten človek v dobrej viere, keď ani nevie v podstate, o čo ide, využíva váhu svojej osobnosti na šírenie nejakej propagandy, ktorú v podstate chce, aby niekto iný šíril. Ja, pán minister, nespochybňujem vašu odbornosť, prežili ste v armáde, ja som ani na vojne nebol, prežili ste v armáde celý život. Áno, môže sa mi nepáčiť to, že ste podľahli podľa mňa ľúbivému pohľadu Andreja Danka, možno ste sa mu chceli odvďačiť, že ste mu dali toho kapitána. To si myslím, že ste poškodili, vyslovene poškodili vojakov, ktorí si každú jednu hodnosť musia zaslúžiť, a poškodili ste armádu. Určite ste urobili kopu iných dobrých vecí. Len ja by som vás naozaj chcel poprosiť, vyzvať a upozorniť, aby ste nenechali aj v tejto veci zo seba urobiť užitočného idiota, kedy Andrej Danko tu bude využívať vašu autoritu v armáde, vašu autoritu medzi ľuďmi na to, aby vy ste vlastne zakryli v skutočnosti jeho odporný biznis, ktorý ide spáchať. A chcel by som vás na to upozorniť hlavne z dôvodu prebiehajúceho, alebo de facto ukončeného súdneho sporu, hoci sa tí páni odvolali, ale myslím si, že šancu nemajú, a pán Štefanov a pán Janušek skončia v base. Títo ľudia takisto boli ministrami za SNS a takisto boli podľa môjho názoru využití, alebo Ján Slota z nich urobil svojich užitočných idiotov. Tí ľudia do poslednej kvapky krvi hájili ten špinavý nástenkový tender. Využívali váhu svojej autority, hlavne autority ministra a obhajovali niečo, čo sa obhájiť nedalo. Áno, pridal sa k tomu aj Robert Fico, ktorý takisto bojoval, bojoval, vysvetľoval, samozrejme všetko v poriadku, až ho váha argumentov úplne zložila. A ja vás ešte raz upozorňujem, že teraz ste mocný muž, ale keď na Slovensku raz spravodlivosť naozaj tu bude vládnuť, v polícii a v prokuratúre budú slobodní ľudia, tento tender bude mať trestnoprávne dôsledky. Lebo toto je jednoznačná zlodejina. Nenechajte sa zblbnúť tým, že vám niekto povie, že stačí povedať, že povie, že to budeme vyvíjať a tým oblbneme publikom. Prepáčte chvíľku. (Rečník si odbehol zobrať podklady.) Lebo to je taká istá hlúposť, jako by ste teraz podpísali zmluvu, zhodou okolností, neberte to ako reklamu, tu je jeden iPhone, tu je nejaký počítač od Apple, ako keby ste teraz podpísali zmluvu s Applom, že ideme spoločne vyvíjať iPhone 11-ku. Kto by vám to normálny uveril? Takisto vám tieto argumenty o tom, že slovenský obranný priemysel spoločne vyvíja s Fínmi Patriu, takisto vám to nikto, fachman v obrannom priemysle neverí. Môžete to používať pre ľudí, ktorí nevedia. Ale tváriť sa, že viete za pár mesiacov, lebo to je úplne rovnaká hlúposť, jako keď toto by ste tvrdili, že za pár mesiacov vy viete s Applom hrať jedna k jednej a za pár mesiacov ste vyvinuli spoločne s Applom ten iPhone 11-ku, je úplne rovnaká hlúposť, jako keď tvrdíte, že za pár mesiacov ste vyvinuli niečo, čo vyvíjali tisícky zamestnancov v Patrii niekoľko rokov. Vy idete kupovať vyvinutý obrnený transportér, vyvinutý. Len vám Danko dal argument, zrejme mu to poradil podvodník Kaliňák, lebo on sa v takýchto veciach vyzná, že stačí povedať, že budeme to spolu vyvíjať a, neboj sa, ľudia tomu nerozumejú a nejako nám to prejde. Ja vám hovorím a upozorňujem vás, títo ľudia vás chcú zneužiť. A ja nepredpokladám, že vy chcete pre tú armádu zle. Skúste si buchnúť po stole. Povedali ste, že rozkaz je viac ako zákon. Ja by som chcel, aby bol zákon viac ako rozkaz. Keď vám tu teraz Danko prikazuje, že máte mu spraviť biznis, na ktorý mu dohliada pán Hoľko. Viete, kto to je, je to váš šéf služobného úradu. A ja by som teda povedal, že kto je pán Hoľko. Pán Hoľko je v prvom rade, dobre stane sa, má titul RSDr., ono sa tomu hovorilo, že rozhodnutím strany doktor, čiže politruk. Podnikal, dlhodobo podnikal s posledným šéfom ŠTB Alojzom Lorencom. Už to by mal byť výkričník. Podnikal priamo s Dankom, s Dankovým otcom, s ľuďmi, ktorí vytunelovali Lesostav Revúca, sprivatizovaný podnik, nevyplatili 200 ľuďom výplaty. Behom dvoch rokov vykradli 60 mil. korún a ľuďom v hladovej doline nechali oči pre plač. Už to by mal byť druhý výkričník. Priamy sused Dankov, človek, ktorého Danko zapieral, hovoril, že však to iba jeho radový klient v právnej praxi. V skutočnosti stačí si pozrieť do obchodného registra a vidíte, že priamo Danko s nim dlhé roky podnikal. Dodnes s ním spoločne, myslím si, že aj tú firmu vlastní. A pán Hoľko je zhodou okolností človek, ktorý chodil do tendrov spoločne s Výbohom, to je majiteľ SMER-u, jeden z majiteľov, akcionárov SMER-u. Človek, ktorý má blízke väzby s Brhelom, s druhým majiteľom, akcionárom SMER-u. Teraz pred chvíľkou podpredseda parlamentu, ja také slová nehovorím, keď som povedal toho Výboha, povedal, že „vy-je...“ na konci „c“, aby ste vedeli, že keď trafíte klinček po hlavičke, podpredseda parlamentu, v podstate, pardon teraz hovorím akože o Bugárovi, nehovorím o Bugárovi, povedal to Glváč, čiže takýmto spôsobom reaguje. Lebo keď triafate klinček po hlavičke, sa ich to samozrejme dotýka, keď hovoríte o ich akcionároch. Všimnite si, kto reaguje tu v tejto debate. Nehovoril tu nejaký pán Martinák, niekde tam zo severovýchodného Slovenska? Ale čo, čuduj sa svete, pán Martinák, koho má za asistentku? No Širokého dcéru, ktorá si zobrala Brhelového syna. Pán minister, chcú vás zneužiť a ja vás upozorňujem, že na konci nie tí, čo vás chcú zneužiť a využiť, budú trestne stíhaní, ale budete trestne stíhaný vy, presne tak ako Štefanov a Janušek. Lebo vy budeme zodpovedný. Tak ako pri nástenkovom tendri Slota si bude užívať nakradnuté prachy, ale v base skončí Štefanov a Janušek. Pán minister, máte v rukách obrovskú zodpovednosť, ľudia sa spoliehajú na to, vojaci sa spoliehajú na to, že ustrážite peniaze, aby po dlhej dobe konečne sa nakúpilo za čo najmenej peňazí čo najviac muziky. Nenechajte sa zneužiť na to, aby ste im tu robili zástenu pri ich biznise. Všimnite si, prečo vystúpil Kaliňák, prečo? Čo si myslíte, preto, že vás má rád? Nie, preto, lebo prišiel obhajovať svoj vlastný biznis, lebo nemajú druhého divadelníka v SMER-e, ktorý by tu dokázal zosmiešniť Galka, a zahral tu divadielko a zahral to plus-mínus jedna k jednej tú mimoriadnu schôdzu. Chcú vás zneužiť a na konci vás nechajú v štichu. Ja som presvedčený, že vy z toho nebudete mať ani jedno euro, ale títo ľudia, chcel som povedať škaredé slovo, títo ľudia budú mať nabalené účty. To, čo hovoríte, alebo teda to, čo vás nechávajú hovoriť, to, čo tu hovoria aj oni, že však vlastne sa zapojí slovenský obranný priemysel, je blud. Lebo keď 70 %, to znamená iba to, myslím, že vo vystúpení Krajniaka to bolo, že odhadom asi reálne 20 % tam bude hodnoty, to, čo možno tam tá slovenská výroba urobí, ale vyúčtuje sa 70 %, a to je presne ten rozdiel. Hodné to bude 20, vyúčtuje sa 70 a vy ste povedali jednu veľmi nebezpečnú vetu, kde by som vás znova chcel vyzvať, aby ste si to rozmysleli. Pri KONŠTRUKT-e – Defence ste povedali, že však to je vlastne zmluva medzi štátnou firmou a štátnou firmou a KONŠTRUKTA – Defence to už potom ustráži. Povedali ste, parafrázujem, „ako rozdelia zákazku medzi dodávateľov, to už nechám na nich, do toho ja sa miešať nemienim“. A toto je ten problém. Vás tu nechajú odslúžiť si túto špinavú robotu, pred ľuďmi aj teraz pôjdete do diskusie O päť minúť dvanásť s Galkom, budete bojovať, vy budete nadstavovať svoj vlastný štít a chcú to presne, aby ste to urobili do tohoto momentu, dokedy tá zákazka príde do KONŠTRUKT-y – Defence. A potom už to nechajte na Hoľka, Danka a podobných, a Slaviu Capital. A vy budete niesť zodpovednosť. Ale vy musíte strážiť naše peniaze, pán minister, a peniaze ľudí, ktorí volili SNS, alebo volili nás, alebo vôbec nevolili, ale iba tých, ktorí sa len na Slovensku narodia. Nenechajte sa zneužiť. Toto sú ľudia, ktorí nemajú žiadne morálne zásady. Ešte raz hovorím, môžte si o Dankovi myslieť čokoľvek, možno bol dobrý vojačik, keď slúžil vo vašej kancelárii, ale je to človek, ktorý vytuneloval so svojím otcom sprivatizovanú firmu, iba na základe známosti so Slotom sa k nej dostal, 60 miliónov z nej vykradol behom dvoch rokov a 200 ľuďom nevyplatil dodnes mzdy. A rozváža sa, ešte tam na drzovku príde do tej Revúcej, príde na autíčku, spraví obkľuku a ide ďalej. A tí ľudia ho majú plné zuby, oni by ho zavraždili, kebyže vystúpi z toho auta. Takéhoto človeka a takýto biznis vy idete kryť? A na toto vás chce zneužiť, ešte raz hovorím, ja si osobne myslím, že vy z toho nebudete mať ani jedno euro a nerobíte to preto, že to obhajujete preto, lebo chcete mať z toho prachy, ale preto, že naozaj chcete tú armádu zrekonštruovať a chcete sa postaviť pred tých vojakov, že som pre vás niečo urobil. Ale oni vás v tom zároveň zneužívajú, že si urobia obrovský biznis pre seba. Jeden citát: „Keď si chcete odkrojiť podiel z nejakej zákazky, musíte vedieť, ako to ´sprocesujete´, potrebujete urobiť nejakú subdodávku, cez ktorú sa tie peniaze zlegalizujú.“ Špecialista na armádne nákupy, z českého časopisu to mám. Toto je presne to, čo chcú spraviť. Vás nechajú rozprávať argumenty, aby ste im to nejako cez tú spoločnosť pretlačili, však predsa, jasné, ste, odslúžili ste si v armáde kopu, potom vás v správnej chvíli odstavia a nastúpia oni. A ešte raz hovorím, povedali ste, „to už nechám na nich, do toho ja sa miešať nemienim“. Vy sa do toho miešať musíte. Keď to necháte dospieť do toho štádia, vy tam musíte strážiť tie naše peniaze. To sú peniaze vašich susedov, vašich detí, možno vaše z vašich daní a to sú peniaze vašich vnukov, pravnúčat, ktorí sem po vás prídu. Pevne verím, že nechcete mať na triku napísané to, čo bude mať Štefanov s Janušekom, že umožnili tu rozkradnúť 120, alebo chceli rozkradnúť 120 miliónov, no a podarilo sa im iba 8. Tento tender je 10-krát objemom to, čo nástenkový tender, ale je robený presne rovnakým scenárom. Tie rečičky, čo ste tu vystupovali, vy poslanci z SNS, typu, že ak nebudú skúšky úspešné, nekúpime nič, pán Paška vypotil. Jakože nebudú úspešné pri vyvinutom parádnom vozidle? Nič sa tam nevyvíjalo v skutočnosti. Jaké skúšky nebudú úspešné? Jasné, že budú úspešné, sa netvárme, že sme tam niečo vyvinuli. To je samozrejmé, to je iba na oblbnutie nepriateľa. Čo ukazujete, že mám málo času? Myslím si, že môžem si užívať. Potom vy ste povedali takisto, pán Paška, „spochybňujete“, neviem, na koho ste reagovali, „spochybňujete kvalitu vlastného slovenského obranného vozidla“. Prosím vás, čo je na tom vlastné? Že tam je tá zbraňová veža s tým ruským kanónom vlastná? To je na tom vlastné? Nesrandujme, prosím vás, toto nie je slovenské obranné vozidlo. Toto je fínske obranné vozidlo, z ktorého 70 % fakturačne sa bude robiť na Slovensku, z čoho minimálne polovička pôjde na správne účty a niečo tam, však sme počuli o 50 zamestnancoch. To nie sú 50 zamestnancov nároky, na chvíľočku, aby sme oči zalepili. Čo to je 50 zamestnancov z takej položky, z 1,2 miliardy? Z toho by mohli byť zamestnané tisícky ľudí. Vy zalepíte ľuďom oči s 50 zamestnancami. Pán minister, ale teda, čo by som vás vytknúť v tejto veci chcel, okrem toho, čo som hovoril, je to, že ste, ale priznám sa, možno ste to vysvetlili, ale doteraz som nepostrehol, ale nebol som tu vtedy, keď ste vystupovali. Takže hovorím, možno ste to vysvetlili, potom sa ospravedlňujem, ale predpokladám, že nie. Podľa toho, čo bolo zverejnené a podľa toho, ako ste sa správali, ste v podstate verejne klamali, lebo ste tvrdili, že Nemci, Francúzi nechcú spoločný vývoj, alebo nechceli spoločný vývoj a nechceli ani spoločnú výrobu. Povedal to vo vašom mene opäť Ján Hoľko, generálny to tajomník služobného vašeho úradu, a citujem, povedal: „Oslovili sme aj Nemcov a Francúzov, či sú ochotní ísť do spoločného výboja. Patria bol jediný podnik, ktorý povedal áno, ostatní nám chceli priniesť len hotové vozidlá.“ Toto ste aj vy tvrdili na výbore, mimoriadnom výbore v tejto veci. Skutočnosť sa ukázala, že bola presne opačná, že rovnakú ponuku sme mali aj od, myslím, že od tých Nemcov. A teraz sa pýtam, či ste vyrazili toho Hoľka, keď vo vašom mene klamal, alebo ste sklopili uši a zrak a rozkaz bol viac jako zákon, rozkaz Andreja Danka, lebo to jeho nominant. Lebo ak takto niekto klamal v mene ministerstva obrany a vy ste možno od neho mali takúto informáciu, tak na druhý deň mal byť na ulici a na tretí deň malo byť podané na neho trestné oznámenie zato, že takéto niečo urobil a že vám zatajil, že mali sme možnosť spolupracovať aj s Nemcami a Francúzmi. Takisto ste podľa mňa urobili zásadnú chybu, keď ste v žiadnom dokumente, ktorý vám schválila vláda, nemal poverenie, aby ste bez súťaže podpisoval akékoľvek dohody s Fínmi. To, že keď ste si už na vláde niečo vyboxovali, nejaký súhlas, na druhý deň v Bruseli už rýchlo podpisujete zmluvu s Fínmi, to znamená, že ste to mali dopredu nachystané. A opäť sa obávam, že vy ste to nevyrokovávali, že to mal na starosti opäť nejaký pán Hoľko, pán RSDr., spolupodnikateľ s pánom Dankom, spolublízky podnikateľ s pánom Výbohom, Brhelom a spolupodnikateľ s posledným šéfom ŠtB Alojzom Lorencom. Možno k tým ďalším vašim vyjadreniam. Pán Zelník tu povedal, „dajte šancu, aby sa slovenská zbrojárska výroba obnovila“. Týmto sa slovenská zbrojárska výroba neobnoví. Sami si môžte prečítať, že 50 pracovným miest, aj tie sú tam formálne napísané. To budú asi iba tie účtovníčky, čo budú účtovať faktúrky a prevody na správne účty. Tuto reálna výroba na Slovensku nebude. Pán Baláž sa prezradil, to sa mi celkom páčilo, lebo tento kšeft nesie znaky toho, že to je rovnako stále Slotova SNS, to je krásne Slotove zlodejské DNA, hlboko zakorenené v SNS-ke, to vidíme, len ste urobili to, že ste pripísali jednu nulu navyše. Lebo keď on išiel ukradnúť 120 miliónov, tak vy rovno 1,2 miliardy. Ale on prezradil ešte niečo iné z toho Slotového DNA. Keby Boxer chcel prebrodiť Dunaj, klesne na dno a sme skončili. No čo vám to pripomína? Nie toho ožratého Slotu, ktorý hovoril o tom, že s tankami potiahneme na Budapešť? No kade, no cez Dunaj jedine. Kam by sme, prosím vás, my s našimi obrnenými transportérmi mali ísť cez Dunaj? Nesvitol vám ten argument, že cez Dunaj sa asi nepatrí do druhej krajiny chodiť s Boxerom? Vy stále túžite po tom dobití tej Budapešti, prosím vás? Skúste sa trošku zbaviť toho Slotového DNA, ktoré v sebe hlboko zakorenené máte! Ale toto by ma ani nehnevalo, rečičky o dobývaní Budapešti. Ale tieto zlodejiny, ktoré páchate na každom jednom mieste, kde prídete. A hlavne vás by som prosil, keď ste už teda poslanci, nepritakávajte a nekryte tu, lebo rovnako sa stanú z vás užitoční idioti, keď už nimi nie ste. A neberte to ako urážku, je to naozaj, som vám to vysvetlil na začiatku, je to politologický pojem, kedy vás Danko zneužíva na to, choďte zabojovať, ale vy vlastne bojujete za jeho kšeft. Vy pôjdete do dôchodku, SNS sa už do parlamentu nedostane, možno budúcikrát ešte áno, potom nie, budete mať dôchodok, ale Danko si bude užívať dni a roky bohatšie kráľov. A vy mu tu dnes robíte štafáž a užitočných idiotov. Celkom ma pobavila poznámka aj pána, toho kapitána Danka, keď povedal, že korupcia zbrojárskych fabrík živí novinárov. To bolo celkom pekné nie? Čiže svoju vlastnú korupciu, ktorú pri tomto kšefte ide spáchať, tak obviní z toho novinárov, ktorí mu pozerajú na prsty. Čiže nie on je skorumpovaný, ale novinári, ktorí o tom hovoria. To je presne to isté, čo v lete nastalo pri eurofondoch. Ste si všimli, o čom bolo vystúpenie Danka, keď Veronika Remišová zverejnila, že Danko, aj s denníkom, myslím, že N, ide ukradnúť 600 miliónov eur pri eurofondoch? Že ide okradnúť naše deti a školy? Aká bola reakcia Danka? Prišiel a povedal, vypadni Plavčan, odkiaľ si prišiel? Dal naňho trestné oznámenie? Nie. Povedal, to neni toto možné, kto túto informáciu vyniesol, ako sa to mohla verejnosť dozvedieť? To ho trápilo. Nie to, že išiel ukradnúť 600 miliónov. Čiže problém nie je on, skorumpovaný zlodej, ktorý nezaplatil 200 ľuďom zaslúžené mzdy, ale problém sú novinári, ktorí upozorňujú na jeho zlodejiny. Pán pritakávač Mečiarov, ktorý hlasoval za skoro všetky vlastne alebo všetky špinavosti, ktoré Mečiar kedy do parlamentu predložil, Jarjabek. Trošku olympionizmu by sme mohli sem vniesť, predsa počas olympiády vždy sa skladali zbrane. Ale viete, pán Jarjabek, čo je olympionizmus v prvom rade? Olympionizmus je v prvom rade alebo olympiáda je v prvom rade slovíčko fér. A čo vám pripadá fér na tom, že ukradnúť ľuďom opäť stovky miliónov eur, pán Jarjabek? No, čo je na tom olympijské? Chceli by ste teraz, aby sme tu, bolo ticho zbraní, že budeme hovoriť o tom, ako SNS-ka tu ide rozkradnúť zbrojársky tender, tak my tu tichučko budeme šuchotať nožičkami a povieme, však vlastne je to dobré. Ideme tu vyrábať obrnené vozidlá a budú, množstvo ľudí tu bude znova zamestnaných v zbrojárskych fabrikách a nebudeme hovoriť o tom, že si tu Danko s Kaliňákom a spol. idú urobiť biznis hodný desaťnásobku nástenkového tendra. Na záver dovolím si ešte raz k vám, pán minister Gajdoš. Asi ste si všimli, že v tomto vystúpení som vás ani raz neobvinil z toho, že tento tender je váš tender. Nie, oni vás chcú zneužiť na to, aby ste to dobojovali do toho štádia, kedy vás od toho tendra odstavia a kedy si oni budú rozhodovať o tom, komu štátna firma KONŠTRUKTA – Defence bude rozdávať následne zákazky na subdodávky v rámci tých, či 70 alebo 57,5 % slovenských subdodávok. Toto je, potade to je vaša úloha. Potedy ste pre nich dôležitý, potom vás v pohode hodia cez palubu. Možno vás vyšlú nejakého, za veľvyslanca do NATO alebo kamkoľvek, lebo urobíte pre nich špinavú prácu. Len ja vás upozorňujem ešte raz na osud ministra Štefanova a ministra Janušeka, ktorí takto isto boli zneužití v prípade Jána Slotu, taktiež predsedu SNS, na to, aby spáchal nástenkový tender za 10 % hodnoty obstarávania obrnených vozidiel. Pán minister, bol by som veľmi rád, aby vaše deti a vnúčatá boli na vás hrdé.